จับตา LHK ขึ้น XD วันนี้ ปันผล 0.20 บ./หุ้น
จับตา LHK ขึ้น XD วันนี้ ปันผล 0.20 บ./หุ้น กำหนดจ่ายปันผล 11 ส.ค.60
15 มิ.ย. 2560

ผู้สื่อข่าวรายงานว่า ในวันนี้ (15 มิ.ย.) บริษัท โลหะกิจ เม็ททอล จำกัด (มหาชน) หรือ LHK จะขึ้นเครื่องหมาย XD (ผู้ซื้อหลักทรัพย์ไม่ได้สิทธิรับเงินปันผล) โดยจ่ายปันผลจากกำไรสุทธิ ในอัตราปันผลเป็นเงินสด 0.20 บาทต่อหุ้น กำหนดวันจ่ายปันผล 11 ส.ค.60
ขณะที่ราคาหุ้น LHK ล่าสุด ปิดตลาดวานนี้ (14 มิ.ย.) อยู่ที่ 4.60 บาท ลบ 0.02 บาท หรือ 0.43% สูงสุดที่ 4.66 บาท ต่ำสุดที่ 4.58 บาท ด้วยมูลค่าซื้อขาย 18.39 ล้านบาท
 
อนึ่ง การขึ้นเครื่องหมาย XD นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล